CELEX: 32019D2218
Language: hu
Date: 2019-10-24 00:00:00
Title: A Tanács (EU) 2019/2218 határozata (2019. október 24.) a São Tomé és Príncipe Demokratikus Köztársaság és az Európai Közösség közötti halászati partnerségi megállapodás végrehajtásáról szóló jegyzőkönyvnek az Európai Unió nevében történő aláírásáról és ideiglenes alkalmazásáról

27.12.2019   
               
               
                  HU
               
               
                  Az Európai Unió Hivatalos Lapja
               
               
                  L 333/1
               
            
         A TANÁCS (EU) 2019/2218 HATÁROZATA
         (2019. október 24.)
         a São Tomé és Príncipe Demokratikus Köztársaság és az Európai Közösség közötti halászati partnerségi megállapodás végrehajtásáról szóló jegyzőkönyvnek az Európai Unió nevében történő aláírásáról és ideiglenes alkalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (5) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Tanács 2007. július 23-án elfogadta a São Tomé és Príncipe Demokratikus Köztársaság és az Európai Közösség közötti halászati partnerségi megállapodás (a továbbiakban: megállapodás) megkötéséről szóló 894/2007/EK rendeletet (1). (2) A megállapodás 2011. augusztus 29-én hatályba lépett és azóta is hatályban van.
                  
               
                     (2)
                  
                  
                     A Tanács 2017. december 18-án felhatalmazta a Bizottságot, hogy tárgyalásokat kezdjen a São Tomé és Príncipe Demokratikus Köztársasággal (a továbbiakban: São Tomé és Príncipe) a megállapodás végrehajtásáról szóló új jegyzőkönyv (a továbbiakban: jegyzőkönyv) megkötéséről.
                  
               
                     (3)
                  
                  
                     A megállapodás legutóbbi jegyzőkönyve 2018. május 22-én hatályát vesztette.
                  
               
                     (4)
                  
                  
                     A Bizottság az Unió nevében tárgyalásokat folytatott az új jegyzőkönyvről. Az említett tárgyalásokat követően a felek …-án/-én új jegyzőkönyvet parafáltak.
                  
               
                     (5)
                  
                  
                     A São Tomé és Príncipe Demokratikus Köztársaság és az Európai Közösség közötti halászati partnerségi megállapodás végrehajtásáról szóló jegyzőkönyv (a továbbiakban: a jegyzőkönyv) célja lehetővé tenni az Unió, valamint São Tomé és Príncipe számára, hogy szorosabban együttműködjenek a São Tomé és Príncipe vizeiben lévő halászati erőforrások felelősségteljes kiaknázásának előmozdítása érdekében, és mindkét fél érdekében támogassák São Tomé és Príncipe azon erőfeszítéseit, amelyek a halászati ágazat fejlesztésére irányulnak.
                  
               
                     (6)
                  
                  
                     Annak érdekében, hogy az uniós hajók gyorsan megkezdhessék halászati tevékenységüket, célszerű megkezdeni a jegyzőkönyv ideiglenesen alkalmazását,
                  
               
                     (7)
                  
                  
                     A jegyzőkönyvet alá kell írni és a hatálybalépéséhez szükséges eljárások befejezéséig ideiglenesen alkalmazni kell,
                  
               ELFOGADTA EZT A HATÁROZATOT:
         
            1. cikk
            A São Tomé és Príncipe Demokratikus Köztársaság és az Európai Közösség közötti halászati partnerségi megállapodás végrehajtásáról szóló jegyzőkönyv aláírását – a jegyzőkönyv későbbi megkötésére figyelemmel – az Unió nevében a Tanács jóváhagyja.
            A jegyzőkönyv szövege e határozat mellékletében található.
         
         
            2. cikk
            A Tanács elnöke felhatalmazást kap, hogy kijelölje a jegyzőkönyvnek az Unió nevében történő aláírására jogosult személy(eke)t.
         
         
            3. cikk
            A jegyzőkönyvet aláírásának napjától (3) a hatálybalépéséhez szükséges eljárások befejezéséig ideiglenesen alkalmazni kell.
         
         
            4. cikk
            Ez a határozat az elfogadásásnak napján lép hatályba.
         
         
            Kelt Luxembourgban, 2019. október 24-én.
            
               
                  a Tanács részéről
               
               
                  az elnök
               
               A.-K. PEKONEN
            
         
         
            (1)  A Tanács 894/2007/EK rendelete (2007. július 23.) a São Tomé és Príncipe Demokratikus Köztársaság és az Európai Közösség közötti halászati partnerségi megállapodás megkötéséről (HL L 205., 2007.8.7., 35. o.).
         
            (2)  HL L 205., 2007.8.7., 36. o.
         
         
            (3)  A megállapodás ideiglenes alkalmazásának kezdő időpontját a Tanács Főtitkársága az Európai Unió Hivatalos Lapjában teszi közzé